CELEX: 62021TN0014
Language: el
Date: 2021-01-15 00:00:00
Title: Υπόθεση T-14/21: Προσφυγή της 15ης Ιανουαρίου 2021 — Ryanair κατά Επιτροπής

1.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/33
            
         
      Προσφυγή της 15ης Ιανουαρίου 2021 — Ryanair κατά Επιτροπής
      (Υπόθεση T-14/21)
      (2021/C 72/44)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ryanair DAC (Swords, Ιρλανδία) (εκπρόσωποι: E. Vahida, F. Laprévote, V. Blanc, S. Rating και Ι. Μεταξάς-Μαραγκίδης, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Ευρωπαϊκής Επιτροπής της 21ης Αυγούστου 2020 σχετικά με την κρατική ενίσχυση SA.57544(2020/N) — Βέλγιο COVID-19: Aid to Brussels Airlines· και
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο ακυρώσεως προβάλλεται ότι η Ευρωπαϊκή Επιτροπή εφάρμοσε εσφαλμένως το «Προσωρινό πλαίσιο» που έχει θεσπίσει, καθόσον διαπίστωσε ότι το δάνειο προς την Brussels Airlines ήταν σύμφωνο προς το Προσωρινό πλαίσιο και ότι η Brussels Airlines είναι επιλέξιμη για ενίσχυση ανακεφαλαιοποίησης, καθόσον δεν εξέτασε αν υπήρχαν άλλα καταλληλότερα και λιγότερο στρεβλωτικά διαθέσιμα μέτρα πέραν της ανακεφαλαιοποίησης, καθόσον έκρινε ότι το ύψος της ανακεφαλαιοποίησης δεν ήταν δυσανάλογο και καθόσον δεν επέβαλε αποτελεσματική απαγόρευση στην επιθετική επέκταση εκ μέρους της Brussels Airlines.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η Ευρωπαϊκή Επιτροπή εφάρμοσε εσφαλμένα το άρθρο 107, παράγραφος 3, στοιχείο β', ΣΛΕΕ, καθόσον διαπίστωσε ότι με την ενίσχυση αντιμετωπίζεται μια σοβαρή διατάραξη της βελγικής οικονομίας και καθόσον παρέβη την υποχρέωση να σταθμίσει τα ευεργετικά αποτελέσματα της ενίσχυσης έναντι των δυσμενών της επιπτώσεων στους όρους των συναλλαγών και στη διατήρηση ανόθευτου ανταγωνισμού (ήτοι το «κριτήριο της σταθμίσεως»).
               
            
                  3.
               
               
                  Με τον τρίτο λόγο ακυρώσεως προβάλλεται ότι η απόφαση παραβιάζει τις γενικές αρχές περί απαγορεύσεως των δυσμενών διακρίσεων, περί ελεύθερης παροχής των υπηρεσιών και περί ελευθερίας εγκαταστάσεως.
               
            
                  4.
               
               
                  Με τον τέταρτο λόγο ακυρώσεως προβάλλεται ότι η Ευρωπαϊκή Επιτροπή δεν κίνησε επίσημη διαδικασία έρευνας παρά την ύπαρξη σοβαρών δυσχερειών και προσέβαλε τα διαδικαστικά δικαιώματα της προσφεύγουσας.
               
            
                  5.
               
               
                  Με τον πέμπτο λόγο ακυρώσεως προβάλλεται ότι η Ευρωπαϊκή Επιτροπή παρέβη την υποχρέωση αιτιολογήσεως που υπέχει.